หวั่นเด็กทั่วโลกเกือบ 10 ล้าน ไม่ได้กลับเข้าชั้นเรียน
รายงานของกลุ่ม เซฟ เดอะ ชิลเดรน องค์กรการกุศลในอังกฤษ อ้างข้อมูลจากองค์การยูเนสโก ระบุตั้งแต่เดือน เม.ย.เด็กนักเรียนนักศึกษาทั่วโลกมากกว่า 1600 ล้านคน ต้องเผชิญสถานการณ์ฉุกเฉินด้านการศึกษา เพราะไม่ได้เข้าชั้นเรียนเนื่องจากผลกระทบจากการระบาดของโคโรนาไวรัส โควิด-19 ถือเป็นครั้งแรก ในประวัติศาสตร์แห่งมวลมนุษย์ ซึ่งนักเรียนนักศึกษาในจำนวนนี้มากราว 9.7 ล้านคน อาจไม่มีโอกาสกลับเข้าชั้นเรียนอีกนอกจากนั้น ผลกระทบจากโควิด-19 ยังก่อให้เกิดความเสียหายด้านงบประมาณการศึกษาในกลุ่มประเทศรายได้ต่ำและปานกลางมากถึงกว่า 77000 ล้านดอลลาร์สหรัฐฯ ทั้งอาจผลักดันให้เด็กๆต้องเผชิญกับความยากจนได้มากถึงกว่า 90-117 ล้านคน กลุ่มเซฟ เดอะ ชิลเดรน เรียกร้องผ่านถึงรัฐบาลทั่วโลกควรต้องเพิ่มการลงทุนด้านการศึกษาให้แก่เด็กๆ ทั้งต้องพยายามลดช่องว่างระหว่างกลุ่มเด็กในชาติร่ำรวยกับชาติยากจนและกลุ่มเด็กชายกับเด็กหญิง อีกทั้งต้องยกระดับเครดิตด้านการศึกษาสำหรับกลุ่มเด็กๆในชาติรายได้ต่ำด้วย มิเช่นนั้น เป้าหมายของสหประชาชาติเพื่อสร้างคุณภาพเท่าเทียมด้านการศึกษาทั่วโลกภายในปี 2573 จะต้องล่าช้าออกไปอีกหลายปีส่วนกลุ่มชาติที่เผชิญสถานการณ์เลวร้ายด้านการศึกษามากที่สุดของโลก 12 ประเทศ คือ ไนเจอร์ มาลี ชาด ไลบีเรีย อัฟกานิสถาน กินี มัวริทาเนีย เยเมน ไนจีเรีย ปากีสถาน เซเนกัลและไอวอรี โคสต์ ขณะที่สถานการณ์วิกฤติด้านการศึกษาก่อนโควิด-19 ระบาดทั่วโลกเด็กนักเรียนถูกผลกระทบไม่ได้เข้าชั้นเรียนมากกว่า 258 ล้านคนขณะเดียวกัน รายงานอีกฉบับสำรวจกลุ่มบริษัทธุรกิจรายใหญ่ของโลก 900 แห่ง พบว่าต่างเผชิญสถานการณ์หนี้สินล้นพ้นรวมกว่า 1 ล้านล้านดอลลาร์สหรัฐฯ สืบเนื่องจากการระบาดของโควิด-19 และยังมีแนวโน้มหนี้สินเพิ่มขึ้นเรื่อยๆถึงกว่า 9.3 ล้านล้านดอลลาร์สหรัฐฯ โดยบริษัทในสหรัฐฯมีหนี้สินมากที่สุดราว 3.9 ล้านล้านดอลลาร์สหรัฐฯ ตามด้วยเยอรมนีมีหนี้สินรวมราว 762000 ล้านดอลลาร์สหรัฐฯก่อนหน้านี้ รายงานระบุผลกระทบจากโควิด-19 ทำให้ผู้คนในสหรัฐฯต้องตกงานทั่วประเทศแล้วมากหลายสิบล้านคน ตัวเลขผู้คนตกงานเพิ่มขึ้นอย่างรวดเร็ว เช่นเดียวกับภูมิภาคยุโรป ซึ่งผู้คนตกงานแล้วมากกว่า 1 ล้านคน.
ตั้งแต่เดือน เม.ย.เด็กนักเรียนนักศึกษาทั่วโลกมากกว่า 1600 ล้านคน ต้องเผชิญสถานการณ์ฉุกเฉินด้านการศึกษา เพราะไม่ได้เข้าชั้นเรียนเนื่องจากผลกระทบจากการระบาดของโคโรนาไวรัส โควิด-19
ผลกระทบโควิด-19,โควิด-19,ไวรัสโคโรนา,นักเรียน,นักเรียนหยุดเรียน,ข่าววันนี้,ไฮไลต์ไวรัสโคโรน่า,การศึกษา